stanford-oval/wikipedia huggingface dataset:
คณะกรรมการพาราลิมปิกแห่งอินเดีย

คณะกรรมการพาราลิมปิกแห่งชาติอินเดีย (อังกฤษ: Paralympic Committee of India (PCI), รหัสไอโอซี: IND) เป็นคณะกรรมการพาราลิมปิกแห่งชาติที่เป็นตัวแทนของประเทศอินเดียสำหรับการเคลื่อนไหวกีฬาพาราลิมปิก มีสำนักงานใหญ่ตั้งอยู่ที่นิวเดลี ประเทศอินเดีย ก่อตั้งเมื่อปี พ.ศ. 2535 เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากอินเดียเข้าร่วมการแข่งขันกีฬาพาราลิมปิกที่จัดโดยคณะกรรมการพาราลิมปิกสากล (ไอพีซี) และเป็นสมาชิกของคณะกรรมการพาราลิมปิกเอเชีย (เอพีซี)
ดูเพิ่ม

ประเทศอินเดียในพาราลิมปิก
ประเทศอินเดียในโอลิมปิก
แหล่งข้อมูลอื่น

คณะกรรมการพาราลิมปิกแห่งชาติอินเดีย
| ด ค ก คณะกรรมการพาราลิมปิกแห่งเอเชีย (APC) |
| --- | --- |
เอเชียตะวันตกเฉียงใต้:  กาตาร์  คูเวต  จอร์แดน  ซาอุดีอาระเบีย  ซีเรีย  บาห์เรน  ปาเลสไตน์  เยเมน  เลบานอน  สหรัฐอาหรับเอมิเรตส์  อิรัก  อิหร่าน  โอมาน 
เอเชียกลาง:  คาซัคสถาน  คีร์กีซสถาน  เติร์กเมนิสถาน  ทาจิกิสถาน  อัฟกานิสถาน  อุซเบกิสถาน 
เอเชียใต้:  เนปาล  บังคลาเทศ  ปากีสถาน  ภูฏาน  มัลดีฟส์  ศรีลังกา  อินเดีย 
เอเชียตะวันออก:  เกาหลีเหนือ  เกาหลีใต้  จีน  ญีปุ่น  ไตหวัน  มองโกเลีย  มาเก๊า  ฮ่องกง 
เอเชียตะวันออกเฉียงใต้:  กัมพูชา  ติมอร์-เลสเต  ไทย  บรูไน  พม่า  ฟิลิปปินส์  มาเลียเซีย  ลาว  เวียดนาม  สิงคโปร์  อินโดนีเซีย
วีจีไอ

| --- | --- |

ทุนจดทะเบียน: 1,121.05 ล้านบาท (2561)
ประเภท: บริษัทมหาชนจำกัด
การซื้อขาย: SET:VGI
อุตสาหกรรม: บริการ
รูปแบบ: สื่อภายนอกบ้าน
ก่อตั้ง: 30 เมษายน พ.ศ. 2538; 29 ปีก่อน (2538-04-30)
สำนักงานใหญ่: 21 อาคารทีเอสที ทาวเวอร์ ชั้น 9 ถนนวิภาวดีรังสิต แขวงจอมพล เขตจตุจักร, กรุงเทพมหานคร, ประเทศไทย
บริษัทในเครือ: บีทีเอส กรุ๊ป โฮลดิ้งส์
เว็บไซต์: www.vgi.co.th1
บริษัท วีจีไอ จำกัด (มหาชน) (ย่อ: VGI) เป็นบริษัทประกอบธุรกิจสื่อโฆษณานอกบ้านและธุรกิจบริการด้านดิจิทัล
วีจีไอได้จดทะเบียนจัดตั้งบริษัทในนาม บริษัท โกลบอล เทคโนโลยีส์ แอนด์ เทเลคอม จำกัด เมื่อวันที่ 5 เมษายน พ.ศ. 2538 ดำเนินธุรกิจด้านตลาดและการโฆษณา ได้เปลี่ยนชื่อบริษัทในเดือนธันวาคม 2541 เป็นบริษัท วี จี ไอ โกลบอล มีเดีย จำกัด ให้บริการด้านโฆษณาในระบบขนส่งมวลชน ซึ่งเริ่มต้นในเดือนมกราคม 2543 โดยได้รับสิทธิแต่เพียงผู้เดียวจากรถไฟฟ้าบีทีเอส ในการบริหารจัดการสื่อโฆษณาและพื้นที่เชิงพาณิชย์ภายในโครงการรถไฟฟ้าสายสีเขียว สายสีลมและสายสุขุมวิท จำนวน 23 สถานี และในปี 2553 ได้รับสิทธิในการบริหาร จัดการสื่อโฆษณาในระบบรถโดยสารประจำทางบีอาร์ที
บริษัทยังเริ่มขยายเครือข่ายโฆษณาในโมเดิร์นเทรด ในปี 2546 อย่างไรก็ตามในปี 2558 ได้ยุติในโมเดิร์นเทรดทั้งหมด บริษัทดำเนินธุรกิจสื่อโฆษณาในอาคารสำนักงานและอื่น ๆ ต่อมาได้ซื้อหุ้นทั้งหมดของบริษัท พอยท์ ออฟ วิว (พีโอวี) มีเดีย กรุ๊ป จำกัด ซึ่งเป็นผู้ให้บริการสื่อโฆษณาในลิฟต์โดยสารในอาคารสำนักงานขนาดใหญ่ในเขตกรุงเทพ ในเดือนพฤษภาคม 2557 บริษัทได้เข้าลงทุนในบริษัท มาสเตอร์ แอด จำกัด (มหาชน) ที่มีสื่อโฆษณากลางแจ้ง และบริษัท แอโร มีเดีย กรุ๊ป จำกัด สื่อโฆษณาในสนามบิน นอกจากนี้บริษัทดำเนินการธุรกิจด้านบริการดิจิทัล ดำเนินการโดย Rabbit Group และมีบริษัทสาธิตสินค้าภายใต้ชื่อ DPT
ในปี 2555 บริษัท วี จี ไอ โกลบอล มีเดีย จำกัด (มหาชน)  เข้าเป็นบริษัทจดทะเบียนในตลาดหลักทรัพย์แห่งประเทศไทย ปี 2561 บริษัทเข้าถือหุ้นร้อยละ 23 ในบริษัทลอจิสติก เคอรี่ เอ็กซ์เพรส (ประเทศไทย) ที่ทำธุรกิจโลจิสติกส์ วันที่ 26 มีนาคม 2562 บริษัทได้แจ้งว่าอนุมัติเข้าลงทุนในบริษัท แพลน บี มีเดีย จำกัด (มหาชน) โดยเข้าซื้อหุ้นสัดส่วนร้อยละ 18.59
26 กรกฎาคม 2562 บริษัทเปลี่ยนชื่อมาเป็น บริษัท วีจีไอ จำกัด (มหาชน)
สื่อโฆษณาบนสถานีรถไฟฟ้าบีทีเอส สถานีสยาม
ผู้ถือหุ้นรายใหญ่

ข้อมูล ณ วันที่ 17 กรกฎาคม 2562
| 0 | 1 | 2 | 3 |
| --- | --- | --- | --- |
| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| 1 | บริษัท ระบบขนส่งมวลชนกรุงเทพ จำกัด (มหาชน) | 3,854,351,500 | 45.02% |
| 2 | บริษัท บีทีเอส กรุ๊ป โฮลดิ้งส์ จำกัด (มหาชน) | 1,816,739,640 | 21.22% |
| 3 | ธนาคาร กรุงเทพ จำกัด (มหาชน) | 719,974,432 | 8.41% |
| 4 | SOUTH EAST ASIA UK (TYPE C) NOMINEES LIMITED | 165,485,542 | 1.93% |
| 5 | บริษัท ไทยเอ็นวีดีอาร์ จำกัด | 148,859,429 | 1.74% |
การลงทุนในบริษัทย่อยและบริษัทร่วม

บริษัท วี จี ไอ โกลบอล มีเดีย จำกัด (มหาชน) ลงทุนธุรกิจใน 3 กลุ่ม คือ สื่อโฆษณา อีเพย์เมนต์ และโลจิสติกส์ ณ วันที่ 31 มีนาคม 2561 บริษัทมีการลงทุนในบริษัทย่อยบริษัทร่วม ดังนี้
บริษัท วีจีไอ แอดเวอร์ไทซิ่ง มีเดีย จำกัด ถือหุ้นร้อยละ 100.00
บริษัท 888 มีเดีย จำกัด ถือหุ้นร้อยละ 100.00
บริษัท พอยท์ ออฟ วิว (พีโอวี) มีเดีย กรุ๊ป จำกัด ถือหุ้นร้อยละ 100.00
VGI Global Media (Malaysia) Sdn Bhd ถือหุ้นร้อยละ 100.00
บริษัท มาสเตอร์ แอด จำกัด (มหาชน) ถือหุ้นร้อยละ 30.38
บริษัท บีเอสเอส โฮลดิ้งส์ จำกัด ถือหุ้นร้อยละ 90.00
บริษัท บางกอก สมาร์ทการ์ด ซิสเทม จำกัด ถือหุ้นร้อยละ 90.00
บริษัท แอโร มีเดีย กรุ๊ป จำกัด ถือหุ้นร้อยละ 30.00
บริษัท เดโม เพาเวอร์ (ประเทศไทย) จำกัด ถือหุ้นร้อยละ 40.00
บริษัท กรุ๊ปเวิร์ค จำกัด จำกัด ถือหุ้นร้อยละ 20.00
Titanium Compass Sdn Bhd ถือหุ้นร้อยละ 19.00
บริษัท ดิ ไอคอน วี จี ไอ จำกัด ถือหุ้นร้อยละ 25.00
บริษัท ซูพรีโม มีเดีย จำกัด ถือหุ้นร้อยละ 25.00
คณะกรรมการระหว่างรัฐบาลว่าด้วยการเปลี่ยนแปลงสภาพภูมิอากาศ

| --- | --- |

ชื่อย่อ: IPCC
ก่อตั้ง: 1988; 36 ปีที่แล้ว (1988)
ประเภท: บัญชีชื่อ
สํานักงานใหญ่: เจนีวา ประเทศสวิตเซอร์แลนด์
ประธาน: Jim Skea
รองประธาน: Youba Sokona
องค์กรปกครอง: องค์การอุตุนิยมวิทยาโลก โครงการสิ่งแวดล้อมแห่งสหประชาชาติ
เว็บไซต์: www.ipcc.ch 
คณะกรรมการระหว่างรัฐบาลว่าด้วยการเปลี่ยนแปลงสภาพภูมิอากาศ (อังกฤษ: Intergovernmental Panel on Climate Change หรือ IPCC) ก่อตั้งขึ้นใน พ.ศ. 2531 โดยองค์กรอุตุนิยมวิทยาโลก (WMO) และโครงการสิ่งแวดล้อมแห่งสหประชาชาติ (UNEP) เป็นคณะที่ให้คำแนะนำแก่ผู้กำหนดนโยบายเกี่ยวกับสภาวการณ์ปัจจุบันขององค์ความรู้และให้ข้อมูลที่น่าเชื่อถือเกี่ยวกับภาวะโลกร้อน แต่ไม่ได้ดำเนินการวิจัยทางวิทยาศาสตร์ เป็นผู้ทบทวนรายงานที่เกี่ยวกับภาวะโลกร้อนที่ตีพิมพ์ในสิ่งพิมพ์ที่ได้รับการพิจารณาตรวจสอบโดยผู้เชี่ยวชาญ (peer reviewed) ในทุก ๆ ปี และสรุป “สถานะขององค์ความรู้” เรื่องภาวะโลกร้อนในรายงานการประเมินซึ่งตีพิมพ์ทุก ๆ 5 ปี หรือมากกว่านั้น ผู้เชี่ยวชาญประมาณ 1,000 คน
โดยแบ่งคณะทำงาน 3 คณะ คือ
“ประเมินแง่มุมทางวิทยาศาสตร์ของระบบภูมิอากาศและภาวะโลกร้อน”
“ประเมินความเปราะบางของระบบเศรษฐกิจ-สังคมและระบบทางธรรมชาติ ที่มีผลต่อภาวะโลกร้อน ผลกระทบทางบวกและลบของภาวะโลกร้อน และทางเลือกในการปรับตัวให้เข้ากับมัน”
“ประเมินทางเลือกในการจำกัดการปล่อยแก๊สเรือนกระจกและการลดความรุนแรงของภาวะโลกร้อน”
รายชื่อธงในกองทัพไทย

ตารางเบื้องล่างต่อไปนี้คือข้อมูลเกี่ยวกับธงต่างๆ ที่ใช้อยู่ในกองทัพไทยอย่างสังเขป
ธงชัยเฉลิมพล > ธงชัยเฉลิมพล

บทความหลัก: ธงชัยเฉลิมพล
| ภาพธง | ระยะเวลาที่ใช้ธง | ชื่อธง | คำอธิบาย |
| --- | --- | --- | --- |
|  | ตั้งแต่ พ.ศ. 2496 | ธงชัยเฉลิมพลทหารมหาดเล็กราชวัลลภรักษาพระองค์ | ลักษณะอย่างเดียวกับธงชาติ แต่กว้าง 70 เซนติเมตร ยาว 105 เซนติเมตร ตรงกลางของผืนธงมีรูปสี่เหลี่ยมผืนผ้าสีแดงกว้าง 35 เซนติเมตร ยาว 52.5 เซนติเมตร ภายในรูปสี่เหลี่ยมผืนผ้านี้มีรูปช้างเผือกทรงเครื่องยืนแท่นหันหน้าเข้าหาคันธง ผืนธงมุมบนด้านที่ติดกับคันธงมีรูปพระมหามงกุฎและเลขหมายประจำรัชกาลของพระมหากษัตริย์ที่พระราชทานเป็นตัวเลขไทยสีเหลือง ภายใต้พระมหามงกุฎมีพระปรมาภิไธยย่อสีเหลือง และมีชื่อหน่วยทหารสีเหลืองเป็นแถวโค้งโอบใต้พระปรมาภิไธยย่อ และมีขอบธงด้านที่ติดกับคันธงสีแดงเข้มมีเกลียวเชือกสีแดงสลับน้ำเงิน ด้านอื่นมีแถบจีบสีเหลืองกว้าง 2 เซนติเมตร ซึ่งใช้พระราชทานครั้งแรกแก่กรมทหารราบที่ 1 มหาดเล็กรารักษาพระองค์ ในวันราชวัลลภ 11 พฤศจิกายน พ.ศ. 2496 รับรองเป็นธงในพระราชบัญญัติเมื่อ พ.ศ. 2522 ) |
|  | ตั้งแต่ พ.ศ. 2479 | ธงชัยเฉลิมพลทหารบก | ลักษณะอย่างเดียวกับธงชาติ แต่เป็นรูปสี่เหลี่ยมจัตุรัส ขนาดกว้างด้านละ 70 เซนติเมตร ตรงกลางของผืนธงมีอุณาโลมทหารบกและมีชื่อหน่วยทหารสีแดงขลิบริมสีเหลือง เป็นแถวโค้งโอบใต้อุณาโลมทหารบก ผืนธงมุมบนด้านที่ติดกับคันธงมีรูปพระมหามงกุฎและเลขหมายประจำรัชกาลของพระมหากษัตริย์ที่พระราชทานเป็นตัวเลขไทยสีเหลือง ภายใต้พระมหามงกุฎมีพระปรมาภิไธยย่อสีแดงขลิบริมสีเหลืองรัศมีสีฟ้า ขอบธงด้านที่ติดกับคันธงสีแดงเข้มมีเกลียวเชือกสีแดงสลับน้ำเงิน ด้านอื่นมีแถบจีบสีเหลือง กว้าง 2 เซนติเมตร ซึ่งก่อนหน้า พ.ศ. 2500 ใช้ตราอุณาโลมทหารบกอีกแบบหนึ่ง ซึ่งมีคำขวัญจารึกไว้ว่า "สละชีพเพื่อชาติ" แบบธงปัจจุบันเป็นแบบตามพระราชบัญญัติธง พ.ศ. 2522. |
|  | ตั้งแต่ พ.ศ. 2479 | ธงชัยเฉลิมพลทหารเรือ | ลักษณะเหมือนกันเกือบทุกประการกับธงฉานของกองทัพเรือไทยแต่มีขอบธงด้านที่ติดกับคันธงสีแดงเข้มมีเกลียวเชือกสีแดงสลับน้ำเงิน ด้านอื่นมีแถบจีบสีเหลือง กว้าง 2 เซนติเมตร. |
|  | ตั้งแต่ พ.ศ. 2479 | ธงชัยเฉลิมพลทหารอากาศ | ลักษณะอย่างเดียวกับธงชาติ แต่เป็นรูปสี่เหลี่ยมจัตุรัส ขนาดกว้างด้านละ 70 เซนติเมตร ตรงกลางของผืนธงมีดวงกลมสีฟ้าขนาดเส้นผ่าศูนย์กลางยาว 2 ใน 3 ส่วนของความกว้างของผืนธง ภายในดวงกลมมีอุณาโลมทหารอากาศ และมีชื่อหน่วยทหารสีแดงขลิบริมสีเหลืองเป็นแถวโค้งโอบใต้ดวงกลมสีฟ้า ผืนธงมุมด้านบนที่ติดกับคันธงมีรูปพระมหามงกุฎและเลขหมายประจำรัชกาลของพระมหากษัตริย์ที่พระราชทานเป็นตัวเลขไทยสีเหลือง ภายใต้พระมหามงกุฎมีพระปรมาภิไธยย่อสีแดงขลิบริมสีเหลืองรัศมีสีฟ้า และมีขอบธงด้านที่ติดกับคันธงสีแดงเข้มมีเกลียวเชือกสีแดงสลับน้ำเงิน ด้านอื่นมีแถบจีบสีเหลืองกว้าง 2 เซนติเมตร ซึ่งแบบธงปัจจุบันเป็นแบบตามพระราชบัญญัติธง พ.ศ. 2522. |
ธงชัยเฉลิมพล > ธงที่มีความหมายถึงชาติและธงฉาน

| ภาพธง | ระยะเวลาที่ใช้ธง | ชื่อธง | คำอธิบาย |
| --- | --- | --- | --- |
|  | ตั้งแต่ พ.ศ. 2460 | ธงราชนาวี | คล้ายธงราชทูต แต่ดวงกลมหลังรูปช้างเผือกทรงเครื่องยืนแท่นเป็นสีแดง |
|  | ตั้งแต่ พ.ศ. 2460 | ธงฉาน | คล้ายธงไตรรงค์ แต่ตรงกลางมีเครื่องหมายกองทัพเรือไทยเป็นสีเหลือง |
ธงชัยเฉลิมพล > ธงในราชการทหารอากาศ

| ภาพธง | ระยะเวลาที่ใช้ธง | ชื่อธง | คำอธิบาย |
| --- | --- | --- | --- |
|  | ตั้งแต่ พ.ศ. 2522 | ธงแสดงหน่วยที่เป็นส่วนกำลังรบตั้งแต่ระดับฝูงบินหรือกองพันขึ้นไป | มีลักษณะเป็นรูปสี่เหลี่ยมผืนผ้า กว้าง 2 ส่วน ยาว 3 ส่วน พื้นธงสีฟ้า ตรงกลางของผืนธงมีรูปเครื่องหมายกองทัพอากาศเป็นสีเหลือง และมีชื่อหน่วยทหารนั้น ๆ เป็นสีน้ำเงินดำเป็นแถวโค้งโอบใต้รูปเครื่องหมายกองทัพอากาศ |
|  | ตั้งแต่ พ.ศ. 2522 | ธงแสดงหน่วยแยกอิสระที่เป็นส่วนกำลังรบ | มีลักษณะและสีอย่างเดียวกับธงแสดงหน่วยที่เป็นส่วนกำลังรบตั้งแต่ระดับฝูงบินหรือกองพันขึ้นไป |
กระทรวงกลาโหม

| ภาพธง | ระยะเวลาที่ใช้ธง | ชื่อธง | คำอธิบาย |
| --- | --- | --- | --- |
|   | ตั้งแต่ พ.ศ. 2479 | ธงรัฐมนตรีว่าการกระทรวงกลาโหม | ธงสี่เหลี่ยมผืนผ้ากว้าง 5 ส่วน ยาว 6 ส่วน พื้นธงสีขาว ตรงกลางของผืนธงมีรูปจักรสีแดง 8 แฉก และมีสมอสีขาบสอดวงจักร ด้านซ้ายและด้านขวาของรูปจักรมีรูปปีกนกกางเป็นสีฟ้า อยู่ภายใต้พระมหามงกุฎสีเหลือง |
กองบัญชาการทหารสูงสุด

| ภาพธง | ระยะเวลาที่ใช้ธง | ชื่อธง | คำอธิบาย |
| --- | --- | --- | --- |
|   | ตั้งแต่ พ.ศ. 2522 | ธงประจำกองบัญชาการกองทัพไทย | ธงสี่เหลี่ยมผืนผ้ากว้าง 6 ส่วน ยาว 9 ส่วน ด้านยาวของผืนธงแบ่งเป็นสามตอนเท่ากัน ตอนต้นของผืนธงสีแดง ตอนกลางสีขาบ และตอนปลายสีฟ้า ตรงกลางของผืนธงมีรูปจักรแปดแฉก แฉกของจักรเวียนไปทางขวา และมีสมอสอดวงจักร ด้านซ้ายและด้านขวาของรูปจักรมีรูปปีกนกกางล้อมรอบด้วยช่อชัยพฤกษ์ . |
|   | ตั้งแต่ พ.ศ. 2522 | ธงผู้บัญชาการทหารสูงสุด | ลักษณะคล้ายธงประจำกองทัพไทย แต่มีรูปดาวสีเหลือง 5 ดวงโค้งอยู่ข้างล่าง. |
ธงกองทัพ

| ภาพธง | ระยะเวลาที่ใช้ธง | ชื่อธง | คำอธิบาย |
| --- | --- | --- | --- |
|  | ตั้งแต่ พ.ศ. 2522 | ธงประจำกองทัพบก | ธงสี่เหลี่ยมผืนผ้ากว้าง 2 ส่วน ยาว 3 ส่วน พื้นธงสีแดง ตรงกลางของผืนธงมีรูปเครื่องหมายกองทัพบกเป็นสีเหลือง |
|  | ตั้งแต่ พ.ศ. 2522 | ธงประจำกองทัพเรือ | ธงสี่เหลี่ยมผืนผ้ากว้าง 6 ส่วน ยาว 9 ส่วน พื้นธงสีขาบ ตรงกลางของผืนธงมีดวงกลมสีขาว ขนาดเส้นผ่าศูนย์กลางยาว 4 ใน 6 ส่วนของความกว้างของผืนธง ภายในวงกลมมีรูปเครื่องหมายกองทัพเรือไทย ซึ่งเดิมเรียกชื่อว่า "ธงประจำกระทรวงทหารเรือ" ต่อมาเปลี่ยนชื่อเป็นธงประจำกองทัพเรือ หลังมีการยุบกระทรวงทหารเรือและแปรสภาพหน่วยเป็น "กองทัพเรือ" |
|  | ตั้งแต่ พ.ศ. 2522 | ธงประจำกองทัพอากาศ | ธงสี่เหลี่ยมผืนผ้า กว้าง 2 ส่วน ยาว 3 ส่วน พื้นธงสีฟ้า ตรงกลางของผืนธงมีรูปเครื่องหมายกองทัพอากาศเป็นสีเหลือง |
|  | ไม่ปรากฏข้อมูล | ธงประจำสำนักงานตำรวจแห่งชาติ | ธงสี่เหลี่ยมผืนผ้ากว้าง 2 ส่วน ยาว 3 ส่วน พื้นธงสีแดงเลือดหมู ตรงกลางของผืนธงมีรูปเครื่องหมายรูปพระแสงดาบเขนและโล่ ซึ่งเป็นรูปวงกลมเส้นคู่สองชั้น วงนอกเป็นลายพรรณพฤกษา วงในเป็นลายใบเทศผูกลายเป็นรูปหน้าสิงห์ เป็นสีเงิน |
ธงผู้บังคับบัญชาทหารสูงสุด > ผู้บังคับบัญชาทหารบก

| ภาพธง | ระยะเวลาที่ใช้ธง | ชื่อธง | คำอธิบาย |
| --- | --- | --- | --- |
|  | ตั้งแต่ พ.ศ. 2522 | ธงผู้บัญชาการทหารบก | ลักษณะคล้ายธงประจำกองทัพบก แต่มีรูปดาวสีเหลือง 5 ดวงโค้งอยู่ข้างล่าง. |
|  | ตั้งแต่ พ.ศ. 2522 | ธงแม่ทัพ | ลักษณะและสีอย่างเดียวกับธงผู้บัญชาการทหารบก เว้นแต่มีรูปดาวห้าแฉก 3 ดวง อยู่ตรงกลางภายใต้เครื่องหมายกองทัพบก 1 ดวง และอยู่ทางซ้ายและขวาของเครื่องหมายนั้นข้างละ 1 ดวง. |
|  | ตั้งแต่ พ.ศ. 2522 | ธงผู้บัญชาการกองพล | ลักษณะและสีอย่างเดียวกับธงผู้บัญชาการทหารบก เว้นแต่มีรูปดาวห้าแฉก 2 ดวง อยู่ทางซ้ายและขวาของเครื่องหมายกองทัพบกข้างละ 1 ดวง. |
ธงผู้บังคับบัญชาทหารสูงสุด > ผู้บังคับบัญชาทหารเรือ

| ภาพธง | ระยะเวลาที่ใช้ธง | ชื่อธง | คำอธิบาย |
| --- | --- | --- | --- |
|  | ตั้งแต่ พ.ศ. 2440 | ธงผู้บัญชาการทหารเรือ | ลักษณะคล้ายธงประจำกองทัพเรือ แต่ภายนอกตราของกองทัพเรือไม่มีวงกลม ซึ่งเดิมเรียกชื่อว่า "ธงเสนาบดีกระทรวงทหารเรือ" ต่อมาเปลี่ยนชื่อเป็นธงผู้บัญชาการทหารเรือ หลังมีการยุบกระทรวงทหารเรือและแปรสภาพหน่วยเป็น "กองทัพเรือ". |
|  | ตั้งแต่ พ.ศ. 2479 | ธงผู้บัญชาการกองเรือยุทธการ | ลักษณะและสีอย่างเดียวกับธงผู้บัญชาการทหารเรือ แต่ตอนต้น 2 ใน 3 ส่วนของความยาวมีรูปจักรแปดแฉก แฉกของจักรเวียนไปทางซ้าย และมีสมอสอดวงจักรภายใต้พระมหามงกุฎอยู่ตรงกลาง และปลายธงตัดเป็นแฉกรูปหางนกแซงแซวลึก 1 ใน 3 ส่วนของความยาวของผืนธง. |
|  | ตั้งแต่ พ.ศ. 2479 | ธงผู้บังคับการกองเรือ | ลักษณะและสีอย่างเดียวกับธงผู้บัญชาการกองเรือยุทธการ แต่ปลายธงที่เป็นแฉกรูปหางนกแซงแซวเป็นสีขาว. |
|  | ตั้งแต่ พ.ศ. 2479 | ธงผู้บังคับการสถานีทหารเรือ | ลักษณะและสีอย่างเดียวกับธงผู้บัญชาการกองเรือยุทธการ แต่ปลายธงที่เป็นแฉกรูปหางนกแซงแซวเป็นสีแดง. |
|  | ตั้งแต่ พ.ศ. 2479 | ธงผู้บัญชาการหน่วยบัญชาการนาวิกโยธิน | ลักษณะและสีอย่างเดียวกับธงผู้บัญชาการกองเรือยุทธการ แต่ปลายธงที่เป็นแฉกรูปหางนกแซงแซวเป็นสีเหลือง. |
ธงผู้บังคับบัญชาทหารสูงสุด > ผู้บังคับบัญชาทหารอากาศ

| ภาพธง | ระยะเวลาที่ใช้ธง | ชื่อธง | คำอธิบาย |
| --- | --- | --- | --- |
|  | ตั้งแต่ พ.ศ. 2522 | ธงผู้บัญชาการทหารอากาศ | ลักษณะคล้ายธงประจำกองทัพอากาศ แต่ระหว่างหัวปีกมีรูปธงชาติเฉียงอยู่ในอาร์มและตัวเลข ๙ ไทยที่อยู่ในพระมหามงกุฏสีเหลืองเป็นสีขาว |
ธงหมายยศนายพล > ทหารบก

| ภาพธง | ระยะเวลาที่ใช้ธง | ชื่อธง | คำอธิบาย |
| --- | --- | --- | --- |
|  | ตั้งแต่ พ.ศ. 2522 | ธงหมายยศจอมพล | รูปคทากับกระบี่ไขว้เหนือช่อชัยพฤกษ์อยู่ตรงกลางของกลุ่มดาวห้าแฉก 5 ดวง เรียงเป็นรูปห้าเหลี่ยมด้านเท่าอยู่ตรงกลางของผืนธง ให้ด้านหนึ่งของรูปห้าเหลี่ยมด้านเท่าอยู่ด้านล่างขนานกับขอบล่างของผืนธง รูปเหล่านี้เป็นสีเหลือง. |
|  | ตั้งแต่ พ.ศ. 2522 | ธงหมายยศพลเอก | รูปดาวห้าแฉกสีเหลือง 4 ดวง เรียงเป็นรูปสี่เหลี่ยมขนมเปียกปูนอยู่ตรงกลางของผืนธง ให้มุมแหลมวางตามความยาวของผืนธง. |
|  | ตั้งแต่ พ.ศ. 2522 | ธงหมายยศพลโท | ดาวห้าแฉกสีเหลือง 3 ดวง เรียงเป็นรูปสามเหลี่ยมด้านเท่าอยู่ตรงกลางของผืนธง ให้ด้านฐานของรูปสามเหลี่ยมด้านเท่าอยู่ด้านล่างขนานกับขอบล่างของผืนธง. |
|  | ตั้งแต่ พ.ศ. 2522 | ธงหมายยศพลตรี | ดาวห้าแฉกสีเหลือง 2 ดวง เรียงตามความยาวอยู่ตรงกลางของผืนธง. |
|  | ตั้งแต่ พ.ศ. 2522 | ธงหมายยศพลจัตวา | ดาวห้าแฉกสีเหลือง 1 ดวง อยู่ตรงกลางของผืนธง. |
ธงหมายยศนายพล > ทหารเรือ

| ภาพธง | ระยะเวลาที่ใช้ธง | ชื่อธง | คำอธิบาย |
| --- | --- | --- | --- |
|  | ตั้งแต่ พ.ศ. 2522 | ธงหมายยศจอมพลเรือ | จักร 5 จักร อยู่ที่มุมธงทั้งสี่มุม มุมละ 1 จักร และ อยู่ตรงกลางของผืนธงอีก 1 จักร. |
|  | ตั้งแต่ พ.ศ. 2522 | ธงหมายยศพลเรือเอก | จักร 4 จักร อยู่ที่มุมธงทั้งสี่มุม มุมละ 1 จักร. |
|  | ตั้งแต่ พ.ศ. 2522 | ธงหมายยศพลเรือโท | จักร 3 จักร เรียงเป็นรูปสามเหลี่ยมด้านเท่าอยู่ตรง. |
|  | ตั้งแต่ พ.ศ. 2522 | ธงหมายยศพลเรือตรี | จักร 2 จักร เรียงกันในแนวดิ่งอยู่ตรงกลางของผืนธง. |
|  | ตั้งแต่ พ.ศ. 2522 | ธงหมายยศพลเรือจัตวา | จักร 1 จักร อยู่ตรงกลางของผืนธง. |
ธงหมายยศนายพล > ทหารอากาศ

| ภาพธง | ระยะเวลาที่ใช้ธง | ชื่อธง | คำอธิบาย |
| --- | --- | --- | --- |
|  | ตั้งแต่ พ.ศ. 2522 | ธงหมายยศจอมพลอากาศ | รูปคทากับกระบี่ไขว้เหนือช่อชัยพฤกษ์อยู่ตรงกลางของกลุ่มดาวห้าแฉก 5 ดวง เรียงเป็นรูปห้าเหลี่ยมด้านเท่าอยู่ตรงกลางของผืนธง ให้ด้านหนึ่งของรูปห้าเหลี่ยมด้านเท่าอยู่ด้านล่างขนานกับขอบล่างของผืนธง รูปเหล่านี้เป็นสีขาว. |
|  | ตั้งแต่ พ.ศ. 2522 | ธงหมายยศพลอากาศเอก | ดาวห้าแฉกสีขาว 4 ดวง เรียงเป็นรูปสี่เหลี่ยมขนมเปียกปูนอยู่ตรงกลางของผืนธง ให้มุมแหลมวางตามความยาวของผืนธง. |
|  | ตั้งแต่ พ.ศ. 2522 | ธงหมายยศพลอากาศโท | ดาวห้าแฉกสีขาว 3 ดวง เรียงเป็นรูปสามเหลี่ยมด้านเท่าอยู่ตรงก. |
|  | ตั้งแต่ พ.ศ. 2522 | ธงหมายยศพลอากาศตรี | ดาวห้าแฉกสีขาว 2 ดวง เรียงตามความยาวอยู่ตรงกลางของผืน. |
|  | ตั้งแต่ พ.ศ. 2522 | ธงหมายยศพลอากาศจัตวา | ดาวห้าแฉกสีขาว 1 ดวง อยู่ตรงกลางของผืนธง. |
ธงหมายยศนายพล > ตำรวจ

| ภาพธง | ระยะเวลาที่ใช้ธง | ชื่อธง | คำอธิบาย |
| --- | --- | --- | --- |
|  | ไม่ปรากฏข้อมูล | ธงหมายยศพลตำรวจเอก | ดาวแปดแฉกสีขาว 4 ดวง เรียงเป็นรูปสี่เหลี่ยมขนมเปียกปูนใต้พระมหาพิชัยมงกุฎรองรับด้วยช่อชัยพฤกษ์อยู่ตรงกลางของผืนธง |
|  | ไม่ปรากฏข้อมูล | ธงหมายยศพลตำรวจโท | ดาวแปดแฉกสีขาว 3 ดวง เรียงเป็นรูปสามเหลี่ยมด้านเท่าภายใต้พระมหาพิชัยมงกุฎรองรับด้วยช่อชัยพฤกษ์อยู่ตรงกลางของผืนธง |
|  | ไม่ปรากฏข้อมูล | ธงหมายยศพลตำรวจตรี | ดาวแปดแฉกสีขาว 2 ดวง เรียงตามความยาวภายใต้พระมหาพิชัยมงกุฎรองรับด้วยช่อชัยพฤกษ์อยู่ตรงกลางของผืนธง |
ธงในอดีต

| ภาพธง | ระยะเวลาที่ใช้ธง | ชื่อธง | คำอธิบาย |
| --- | --- | --- | --- |
|  | พ.ศ. 2428 – 2430 | ธงประจำกองทัพบก (ธงจุฑาธุชธิปไตย) | เป็นธงพื้นสีแดงขอบมีจักรสีขาวสามด้าน กลางเป็นรูปตราแผ่นดิน โปรดให้สร้างขึ้นในรัชกาลที่ ๕ เมื่อ พ.ศ. ๒๔๒๗ และได้พระราชทานแก่กองทหารซึ่งมหาอำมาตย์เอก จอมพลเจ้าพระยาสุรศักดิ์มนตรี (เจิม แสง-ชูโต) เมื่อยังเป็น นายพันเอก เจ้าหมื่นไวยวรนาถ แม่ทัพ ได้ใช้ธงนี้นำทัพไปปราบฮ่อ ซึ่งเข้ามาก่อการจลาจลในเขตหัวพันห้าพกและสิบสองปันนา ในสงครามปราบฮ่อ เมื่อ พ.ศ. ๒๔๒๘. |
|  | พ.ศ. 2460 – 2461 | ธงชัยเฉลิมพลกองทหารอาสาของไทยในสงครามโลกครั้งที่ 1 (ธงด้านหน้า) | พื้นธงมีลักษณะอย่างธงราชนาวี แถบสีแดงตอนบนจารึกคาถาว่า “พาหุ สหสฺสมภินิมฺมิตสาวุธนฺตํ ครีเมขลํ อุทิตโฆรสเสนมารํ” แถบสีแดงตอนล่างจารึกคาถาว่า “ทานาทิธมฺมวิธินา ชิตวา มุนินฺโท ตนฺเตชสา ภวตุเต ชยสิทฺธินิจฺจํ” คาถาที่จารึกนี้เรียกว่า “คาถาพุทธชัยมงคล ๘” หรือที่เรียกกันเป็นสามัญว่า “พาหุง” ที่ใช้คาถานี้เพราะ พระบาทสมเด็จพระมงกุฎเกล้าเจ้าอยู่หัว ทรงเปรียบเทียบว่า ฝ่ายตรงข้ามเหมือนมารหรืออธรรมที่มุ่งมาโจมตีฝ่ายธรรม แต่ในที่สุดก็ต้องพ่ายแพ้ไป ดุจที่พระพุทธเจ้าทรงมีชัยชนะแก่พระยามารกระนั้น อีกประการหนึ่ง คาถาบทนี้มักใช้สวดในพิธีต่างๆ เป็นการอวยชัยให้พร การจารึกคาถาบนผืนธงจึงเท่ากับการอวยพรและเป็นนิมิตแห่งชัยชนะและสวัสดิภาพของเหล่าทหารไทย. |
|  | พ.ศ. 2460 – 2461 | ธงชัยเฉลิมพลกองทหารอาสาของไทยในสงครามโลกครั้งที่ 1 (ธงด้านหลัง) | พื้นธงมีลักษณะสีเหมือนธงไตรรงค์ กลางธงด้านหน้าเป็นอักษรพระปรมาภิไธยย่อ รร. และเลข ๖ ภายใต้พระมหามงกุฎและ รัศมี รูปทั้งหมดอยู่ภายในวงสีแดง ที่แถบสีแดงตอนบนจารึกคาถาว่า “พาหุ สหสฺสมภินิมฺมิตสาวุธนฺตํ ครีเมขลํ อุทิตโฆรสเสนมารํ” แถบสีแดงตอนล่างจารึกคาถาว่า “ทานาทิธมฺมวิธินา ชิตวา มุนินฺโท ตนฺเตชสา ภวตุเต ชยสิทฺธินิจฺจํ” . |
ธงในอดีต > ธงกองทัพบก

| ภาพธง | ระยะเวลาที่ใช้ธง | ชื่อธง | คำอธิบาย |
| --- | --- | --- | --- |
|  | พ.ศ. 2435 – 2451 | ธงประจำกองทหารบก | เป็นธงพื้นสีแดง กลางเป็นรูปตราแผ่นดิน. |
|  | พ.ศ. 2451- 2479 | ธงผู้บัญชาการทหารบก | พื้นธงมีลักษณะอย่างธงชาติ กว้าง ๕ ส่วน ยาว ๖ ส่วน ที่ศูนย์กลางมีรูปจักรสีขาว ดวงจักรเส้นผ่าศูนย์กลางเท่ากับ ๕/๖ ของความกว้างของธง สร้างขึ้นเมื่อวันที่ ๒๖ พฤศจิกายน พ.ศ. ๒๔๗๙ ตามความในมาตรา ๑๖ แห่ง พระราชบัญญัติธง พุทธศักราช ๒๔๗๙ . |
|  | พ.ศ. 2479 - 2522 | ธงผู้บัญชาการทหารบก | พื้นธงมีลักษณะอย่างธงชาติ กว้าง ๕ ส่วน ยาว ๖ ส่วน ที่ศูนย์กลางมีรูปจักรอยู่ภายใต้พระมงกุฎสีเหลือง . |
ธงในอดีต > ธงทหารเรือ

| ภาพธง | ระยะเวลาที่ใช้ธง | ชื่อธง | คำอธิบาย |
| --- | --- | --- | --- |
|  | พ.ศ. 2434 - 2441 | ธงเรือหลวง | ธงแดงมีรูปช้างเผือกยืนแท่นทรงเครื่องหันหน้าเข้าหาเสา ที่มุมซ้ายบนมีจักรสีขาว 1 จักร. |
|  | พ.ศ. 2441 - 2455 | ธงเรือหลวง (ธงราชการ) | ธงแดงมีรูปช้างเผือกยืนแท่นทรงเครื่องหันหน้าเข้าหาเสา. |
|  | พ.ศ. 2455 - 2460 | ธงทหารเรือ | ธงแดงมีรูปช้างเผือกยืนแท่นทรงเครื่องหันหน้าเข้าหาเสา ที่มุมซ้ายบนมีตราราชการกองทัพเรือ. |
|  | พ.ศ. 2398 - 2434 | ธงฉาน (ธงเกตุ) | ธงรูปช้างเผือกหันหน้าเข้าเสาพื้นสีขาบชักไว้ที่หัวเรือหลวง. |
|  | พ.ศ. 2434 - 2440 | ธงฉาน (ธงเกตุ) | ธงช้างเผือกทรงเครื่องยืนแท่นบนพื้นสีขาบ. |
ธงในอดีต > ธงทหารอากาศ

| ภาพธง | ระยะเวลาที่ใช้ธง | ชื่อธง | คำอธิบาย |
| --- | --- | --- | --- |
|  | พ.ศ. 2479 - 2522 | ธงเจ้ากรมทหารอากาศ (ธงผู้บัญชาการทหารอากาศ) | มีลักษณะเป็นธงสี่เหลี่ยมสีฟ้า กว้าง ๕ ส่วน ยาว ๖ ส่วน พื้นสีฟ้า ที่ศูนย์กลางธงมีรูปจักรสีเหลือง และมีปีกนกสีเหลืองประกอบข้างละปีก รูปทั้งหมดอยู่ภายใต้พระมหามงกุฎ ธงนี้ภายหลังเปลี่ยนชื่อใหม่เป็น ธงผู้บัญชาการทหารอากาศ ตามความในมาตรา ๖ แห่งพระราชบัญญัติธง (ฉบับที่ ๒) พุทธศักราช ๒๔๘๑ ลงวันที่ ๑๙ เมษายน พ.ศ. ๒๔๘๒. |
ธงในอดีต > ธงอื่นๆ

| ภาพธง | ระยะเวลาที่ใช้ธง | ชื่อธง | คำอธิบาย |
| --- | --- | --- | --- |
|  | พ.ศ. 2481 - 2490 | ธงยุวชนทหาร | พื้นธงมีลักษณะอย่างธงชาติ ตรงกลางมีขอบสีเหลืองรอบดวงกลมสีแดงมีตราประจำกองยุวชนทหารตรงกึ่งกลางธง ด้านมุมซ้ายบนมีตราพระปรมาภิไธยย่อประจำรัชกาลสีแดงภายใต้พระมหาพิชัยมงกุฎสีทองเปล่งรัศมี และมีชื่อนามหน่วยสีแดงขลิบริมสีเหลืองเป็นแถวโค้งโอบใต้ดวงกลมสีแดง |
ดูเพิ่ม

รายการธงในประเทศไทย
ธงชัยประจำหน่วยตำรวจ
ธงพระอิสริยยศในประเทศไทย
แหล่งข้อมูลอื่น

Thailand ที่ Flags of the World (อังกฤษ)
พิพิธภัณฑ์ธงสยาม เก็บถาวร 2019-05-23 ที่ เวย์แบ็กแมชชีน
พิพิธภัณฑ์ธงชาติไทย (ธงไตรรงค์) เก็บถาวร 2019-09-02 ที่ เวย์แบ็กแมชชีน
ธงราชนาวีและธงที่ใช้ในกองทัพเรือ (from Thai Naval Museum) เก็บถาวร 2007-12-02 ที่ เวย์แบ็กแมชชีน (Thai only)
Wikisource
คณะกรรมการสอบสวนกรณีอันเกี่ยวกับอุบัติเหตุของอากาศยานในราชอาณาจักร

คณะกรรมการสอบสวนกรณีอันเกี่ยวกับอุบัติเหตุของอากาศยานในราชอาณาจักร (อังกฤษ: Aircraft Accident Investigation Committee of Thailand, ย่อ: AAIC) เป็นคณะกรรมการสอบสวนอุบัติเหตุของอากาศยานในประเทศไทย ในสังกัดสำนักมาตรฐานการบิน สำนักงานการบินพลเรือนแห่งประเทศไทย กระทรวงคมนาคม
ดูเพิ่ม

สถานีย่อยประเทศไทย
เลาดาแอร์ เที่ยวบินที่ 004
วัน-ทู-โก แอร์ไลน์ เที่ยวบินที่ 269
แหล่งข้อมูลอื่น

"คำสั่งกระทรวงคมนาคม ที่ ๓๗๕/๒๕๕๐ เรื่อง การสอบสวนอุบัติเหตของอากาศยาน." (Archive) กฎกระทรวงก่อตั้งคณะกรรมการฯ ออกเมื่อวันที่ 5 พฤศจิกายน 2550
คณะ ซี. เอ็ม. เอ.

| คณะ ซี>  เอ็ม. เอ. |
| --- | --- |

กลุ่ม: โปรเตสแตนต์
ความโน้มเอียง: Evangelical
เทววิทยา: Keswickian
แผนการปกครอง: แนวคิด Congregationalist, เพรสไบทีเรียน และอิปิสโคปัลแบบไม่ศักดิ์สิทธิ์
ประธาน: Jura Yanagihara
ภูมิภาค: 88 ประเทศ
ศูนย์กลาง: เซาเปาลู ประเทศบราซิล
ผู้ก่อตั้ง: อัลเบิร์ต เบนจามิน ซิมป์สัน
ต้นกำเนิด: 1975
การชุมนุม: 22,000
สมาชิก: 6,200,000
เว็บไซต์ทางการ: awf.world
องค์การเดอะคริสเตียนแอนด์มิชชันนารีอะไลแอนซ์ (อังกฤษ: Christian and Missionary Alliance) เรียกโดยย่อว่า คณะ ซี. เอ็ม. เอ. (CMA) เป็นองค์การทางศาสนาคริสต์นิกายโปรเตสแตนต์กลุ่มอีแวนเจลิคัล เป็นคณะคริสตจักรที่สหรัฐอเมริกาและเป็นคณะมิชชันนารีที่ดำเนินงานเผยแพร่ศาสนาคริสตในประเทศต่าง ๆ เอกลักษณ์ของคณะนี้คือความเชื่อว่างานคริสตจักรและงานมิชชันนารีเป็นอันหนึ่งอันเดียวกันไม่ใช่กิจกรรมที่แยกออกจากกัน
ประวัติ

คณะ ซี. เอ็ม. เอ. ก่อตั้งในปี ค.ศ.1884 โดย ดร. อัลเบิร์ต เบนจามิน ซิมป์สัน (Albert B. Simpson) ศาสนาจารย์ประจำคริสตจักรเพรสไบทีเรียนในแคนาดา เพื่อทำการประกาศข่าวดีไปทั่วโลก คณะนี้เกิดจากการที่ซิมป์สันได้พบผู้ลี้ภัยในนครนิวยอร์ก จึงเป็นเหตุให้ซิมป์สันได้คิดว่ายังมีประชากรอีกเป็นจำนวนมากในแถบทวีปอื่น ๆ ที่ไม่มีโอกาสได้ยินเรื่องของพระเยซู เขาเชื่อว่าหากคริสเตียนประกาศเรื่องพระเยซูไปทุกชนชาติทั่วโลกเร็วแค่ไหน พระเยซูจะเสด็จกลับมาเร็วแค่นั้น ความเชื่อในเรื่องนี้เป็นจุดกำเนิดของ คณะ ซี. เอ็ม. เอ.  ซิมป์สันมุ่งหมายที่จะประกาศเรื่องพระเยซูคริสต์ และสร้างคริสตจักรไปทั่วโลกสำหรับทุกชนชั้น ในปี ค.ศ. 1974 คณะ ซี. เอ็ม. เอ. ได้สถาปนาเป็นคณะนิกายในศาสนาคริสต์อย่างเป็นทางการ ต่อมาในปี ค.ศ. 1998  คณะ ซี. เอ็ม. เอ. ได้ก่อตั้งโรงเรียนมัธยม 2 แห่ง ระดับวิทยาลัย 4 แห่งในสหรัฐอเมริกา และสถาบันด้านเทววิทยาศาสนาคริสต์อีกหนึ่งแห่งในประเทศฟิลิปปินส์
งานผู้ลี้ภัย

คณะ ซี. เอ็ม. เอ. ช่วยเหลือและทำการประกาศข่าวดีเกี่ยวกับพระเยซูคริสต์แก่ผู้ลี้ภัยประเทศต่าง ๆ ได้แก่ ค่ายผู้อพยพในประเทศไทยในยุคของเขมรแดง ผู้ลี้ภัยพรรคคอมมิวนิสต์แห่งประเทศจีนในฮ่องกง ผู้ลี้ภัยในเลบานอน เด็กขาดอาหารในทวีปแอฟริกา  เป็นต้น
สัญลักษณ์

คณะ ซี. เอ็ม. เอ. ได้ออกแบบสัญลักษณ์เป็นรูปกางเขน ถ้วยยา ขันชำระ และมงกุฎ เพื่อสะท้อนถึงความเชื่อและหลักคำสอนของคณะ ซี. เอ็ม. เอ. ว่าแกนหลักคำสอนของศาสนาคริสต์มี 4 ด้าน คือ พระเยซูทรงเป็นทั้งพระผู้ช่วยให้รอด  เป็นผู้ชำระให้บริสุทธิ์  เป็นแพทย์ และเป็นกษัตริย์ผู้จะเสด็จกลับมา คณะ ซี. เอ็ม. เอ. เรียกคุณลักษณะเหล่านี้ว่า พระกิตติคุณ 4 ด้าน